Contido

# Recursos do Calc do LibreOffice

LibreOffice Calc é un aplicativo de follas de cálculo que se usa para calcular, analizar e xestionar datos. Tamén pode importar e modificar follas de cálculo de Microsoft Excel.

## Cálculos

LibreOffice Calc ofrece unha serie de funcións (por exemplo, funcións estatísticas e financeiras) que pode utilizar para crear fórmulas que efectúen cálculos complexos cos datos.

Tambén pode utilizar o Asistente de funcións para crear fórmulas.

## Cálculos de hipóteses

Un recurso interesante é a posibilidade de mostrar inmediatamente os resultados das modificacións feitas nun factor dos cálculos que comprenden varios factores. Por exemplo, ao alterar o período de tempo no cálculo dun empréstito poden verse afectadas as taxas de xuro ou as cantidades de amortización. Ademais, é posíbel xestionar táboas máis grandes usando distintos escenarios predefinidos.

## Funcións de base de datos

Utilice follas de cálculo para dispor, almacenar e filtrar os datos.

LibreOffice Calc permítelle arrastrar e soltar táboas de bases de datos, ou usar as follas de cálculo como fontes de datos para crear cartas modelo en LibreOffice Writer.

## Dispor os datos

Premendo unhas poucas veces no rato, pode reorganizar a folla para mostrar ou ocultar intervalos de datos específicos, formatar intervalos a partir de condicións especiais, ou calcular rapidamente subtotais e totais.

## Gráficas dinámicas

LibreOffice Calc permite presentar os datos da folla de cálculo activa en gráficas dinámicas que se actualizan automaticamente ao modificar os datos.

## Abrir e gardar ficheiro de Microsoft

Utilice os filtros de LibreOffice para converter ficheiros de Excel ou para abrilos e gardalos noutros formatos.